Prima ediţie a Cupei Mondiale a Cluburilor la fotbal feminin va avea loc în ianuarie şi februarie 2026, cu 16 echipe participante, a anunţat, miercuri, FIFA, potrivit Reuters.
"Turneul va avea loc din patru în patru ani", a precizat vineri Consiliul FIFA.
În decembrie 2022, FIFA aprobase deja principiile referitoare la crearea acestei noi competiţii.
Cupa Mondială a Cluburilor la fotbal masculin există din anul 2000 şi urmează să se dispute pentru prima dată în vara anului 2025 în noul său format de 32 de echipe (în loc de şapte).
FIFA a anunţat, de asemenea, o reducere a numărului de "ferestre internaţionale" de la 6 la 5 pe an pentru echipele naţionale feminine în perioada 2026-2029, pentru a reduce numărul de deplasări şi pentru a încuraja odihna jucătoarelor.
Ferestrele vor avea loc în lunile februarie-martie, aprilie, mai-iunie, octombrie şi noiembrie.